open-index/open-wikipedia-markdown huggingface dataset:
אלן קוורטלר

**אלן סידני קוורטלר** (באנגלית: **Allan Sidney Kwartler**; 10 בספטמבר 1917 – 11 בנובמבר 1998), היה סיף (חרב ורומח), יהודי-אמריקאי, פעמיים סיים במקום רביעי בשתי אולימפיאדות בחרב קבוצתי, אלוף המכביה השלישית (1950) ואלוף המשחקים הפאן אמריקאיים (1959) בחרב אישי ואלוף המכביה הרביעית (1953) ברומח אישי. הוא השתתף ב-3 אולימפיאדות (הלסינקי 1952, מלבורן 1956 ורומא 1960).

## ביוגרפיה
הוא נולד בניו יורק וגדל ביונקרס, ניו יורק למשפחה יהודית. בתיכון למד בברונקס. הוא החל לעסוק בסייף באוניברסיטת המדינה של ויין בגיל 28 ואוחר כך באוניברסיטת המדינה של מישיגן בהדרכתו של צ'ארלס שמיטר .

### 1950
#### אלוף המכביה
בתחרויות הסייף של המכביה השלישית שנערכו בשנת 1950 זכה בשתי מדליות, זהב וכסף. מדליית זהב בחרב אישי ומדליית כסף ברומח אישי לאחר שהפסיד לדניאל בוקנץ מארצות הברית (4–5) ולפני רלף קופרמן  מבריטניה.

### 1952
באולימפיאדת הלסינקי הוא סיים במקום רביעי בחרב קבוצתי ובמקום 37 בחרב אישי. הנבחרת האמריקאית כללה עוד שלושה סייפים יהודים נורמן ארמיטאג', ג'ורג' וורת' ואלכס טרבס 

### 1953
בתחרויות הסייף של המכביה הרביעית שנערכו בשנת 1953 זכה במדליית זהב ברומח אישי לפני אלן ג'יי מבריטניה ורלף קופרמן

### 1955
ב שנערכו מקסיקו סיטי 1955 הוא זכה בשתי מדליות, זהב וכסף. מדליית זהב בחרב קבוצתי ומדליית כסף ברומח קבוצתי. הוא סיים במקום חמישי ברומח אישי.

### 1956
באולימפיאדת מלבורן הוא סיים במקום חמישי בחרב קבוצתי ובמקום 13 בחרב אישי. הנבחרת האמריקאית כללה עוד שלושה סייפים יהודים נורמן ארמיטאג', ג'ורג' וורת' ואברם כהן 

### 1959
במשחקים הפאן אמריקאיים שנערכו שיקגו 1959 הוא זכה בשתי מדליות זהב, בחרב אישי ובחרב קבוצתי

### 1960
באולימפיאדת רומא הוא סיים במקום רביעי בחרב קבוצתי ובמקום 21 בחרב אישי. הנבחרת האמריקאית כללה עוד סייף יהודי אחד ג'ורג' וורת'.

## קישורים חיצוניים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:ניו יורק: ספורטאים
קטגוריה:סייפים אמריקאים
קטגוריה:סייפים יהודים אמריקאים
קטגוריה:אלופי המכביה: סייפים
קטגוריה:סייפים באולימפיאדת הלסינקי (1952)
קטגוריה:סייפים באולימפיאדת מלבורן (1956)
קטגוריה:סייפים באולימפיאדת רומא (1960)
קטגוריה:משתתפים יהודים באולימפיאדת הלסינקי (1952)
קטגוריה:משתתפים יהודים באולימפיאדת מלבורן (1956)
קטגוריה:משתתפים יהודים באולימפיאדת רומא (1960)
קטגוריה:סייפים אולימפיים אמריקאים
קטגוריה:בוגרי אוניברסיטת המדינה של מישיגן
קטגוריה:אמריקאים שנולדו ב-1917
קטגוריה:אמריקאים שנפטרו ב-1998
אלכסנדר שובייב

**אלכסנדר מיכאילוביץ' שובייב** (ברוסית: **Алекса́ндр Миха́йлович Шуба́ев**; (1917 – 1944) היה ממשתתפי המרד בסוביבור.

## ביוגרפיה

נולד בעיר חסוויורט שבדאגסטן במשפחה של יהודי ההרים. למד הנדסת רכבות בעיר רוסטוב על הדון. בתום הלימודים עבד בחברת הרכבות במחוז סטלינגרד. ב-1940 התגייס לצבא האדום.

מהיום הראשון של הפלישה הנאצית לברית המועצות לחם בחזית. באוגוסט 1942 נפל בשבי. כיהודי הוא נשלח למחנה עבודה בגטו מינסק, שם הועסק בעבודות כפייה במשך כשנה. בספטמבר 1943 נשלח עם עוד יהודים ממינסק למחנה הריכוז וההשמדה סוביבור שבפולין. במחנה הוא התקשר עם אלכסנדר פצ'רסקי, ולקח חלק בתכנון התקוממות האסירים שהתרחשה במחנה ב-14 באוקטובר אותה שנה. בתחילת המרד הוא חיסל במכת גרזן את יוהאן נימאן, קצין אס אס שהיה סגן מפרד המחנה. שובייב הצליח להימלט מהמחנה אל היערות שבסביבה. הוא נע דרך היערות מזרחה, עד שפגש יחידת פרטיזנים סובייטים באזור ברסט והצטרף אליהם. הוא לחם בשורות הפרטיזנים כסייר. אלכסנדר שובייב נהרג בקרב עם הגרמנים בקיץ 1944.

## קישורים חיצוניים
* ביוגרפיה של אלכסנדר שובייב 

קטגוריה:בורחים מכליאה על ידי גרמניה הנאצית
קטגוריה:פרטיזנים יהודים מבלארוס
קטגוריה:אסירים במחנה ההשמדה סוביבור
קטגוריה:מרד מחנה ההשמדה סוביבור
קטגוריה:יהודים אנשי הצבא האדום במלחמת העולם השנייה
קטגוריה:סובייטים שנשבו במלחמת העולם השנייה
קטגוריה:רוסים וסובייטים שנהרגו במלחמת העולם השנייה
קטגוריה:יהודי ההרים
קטגוריה:סובייטים שנולדו ב-1917
קטגוריה:נפטרים ב-1944
המלכה שארלוט (פטר אדוארד סטרולינג)

**המלכה שארלוט** הוא ציור מאת האמן פטר אדוארד סטרולינג , החתומה ונושאת תאריך 1807. היצירה בוצעה בטכניקת שמן על לוח נחושת ומצויה באוסף המלכותי הבריטי.

## תיאור היצירה
המלכה שארלוט מתוארת בציור כשהיא לבושה שמלה לבנה ועטויה בגלימה כחולה בהירה. על חזהּ מוצמדת מיניאטורה משובצת אבנים של בעלה, המלך ג'ורג' השלישי. לצידה השמאלי נראים סמלי הריבונות הבריטיים: כתר, עורב ושרביט, המונחים על כרית וגלימה מרופדת בפרוות הרמין. ליד רגליה נראה כלב פומרניאן קטן. גב הלוח נושא את שם האמן, שם הדמות, והכיתוב: "done at Windsor 1807".

היצירה היא אחת מתוך סדרת שישה פורטרטים שהוזמנו בשנת 1807 על ידי ג'ורג' הרביעי, וכוללים את המלכה וחמש בנותיה. הציורים נמסרו לבית קרלטון בדצמבר 1807 (OM 1094–9, 404863, 404869–70, 404866, 404864, 404871). בשנת 1808 הוחזרה היצירה לאמן לצורך תצוגה, ובשנים 1816 ו־1819 נרשמה באחסון בבית קרלטון (מס' 392 ו־490, בהתאמה). בשנת 1823 הועברה ללודג' המלכותי (King’s Lodge) שב.

פטר אדוארד סטרולינג גדל בדיסלדורף, שם נחשף לאוסף יצירות מלוטשות, קלאסיות ואלגנטיות – לעיתים על גבי לוחות נחושת – מאת האמן ההולנדי אדריאן ואן דר ורף , אוסף שהוקם על ידי יוהאן וילהלם, הנסיך הבוחר מפפאלץ. סטרולינג פעל ברחבי אירופה, אך במהלך שני העשורים הראשונים של המאה ה־19 שהה רבות בלונדון. בין השנים 1810–1820 נשא את התואר "Historical Painter to the Prince of Wales".

בעוד שבמקומות אחרים יצר דיוקנאות בגודל טבעי, האוסף המלכותי כולל מקבץ יצירות קטנות על לוח נחושת, המאופיינות בפרטים מדויקים ובגימור מבריק. הצייר ג'וזף פארינגטון תיאר אותן כ"צוירו בסגנון ואן דר ורף". עבור יצירות מסוג זה, גבה סטרולינג סכום של 200  לכל ציור.

## הערות שוליים

קטגוריה:דיוקנאות נשים
קטגוריה:דיוקנאות של משפחת המלוכה הבריטית
קטגוריה:ציורים מהמאה ה-19
קטגוריה:כלבים באמנות
קטגוריה:ציורים באוסף המלכותי של הממלכה המאוחדת
קטגוריה:שארלוט ממקלנבורג-שטרליץ בתרבות
איתן גיסין

**איתן גיסין** (13 במרץ 1954 – 9 באוקטובר 1973) היה חייל צה"ל שעוטר בעיטור העוז לאחר נפילתו במלחמת יום הכיפורים.

## ביוגרפיה
גיסין נולד בקיבוץ הסוללים לאורה ולאריה. אחיו הגדול היה יועץ התקשורת רענן גיסין. בהיותו בן חמש עברה משפחתו לקריית שמונה, שם למד בבית ספר יסודי. אחר כך למד בבית ספר תיכון בברנקייה שבקולומביה ובאוניברסיטת סירקיוז בניו יורק. בשלהי אוגוסט 1972 גויס לצה"ל והוצב בחיל השריון. הוא עבר קורס מש"קי סיור.

כמשרת בחיל השריון לחם במלחמת יום הכיפורים. הוא שירת ביחידת סיור ברמת הגולן. ב-9 באוקטובר 1973, יומה הרביעי של המלחמה, נהרג גיסין מירי סורי בבוקעאתא. לאחר נפילתו קיבל את עיטור העוז על מעשה גבורה שגילה במהלך הקרב שבו נפל:

לאחר נפילתו הועלה לדרגת סמל. הוא נקבר בבית הקברות הצבאי בראשון לציון.

במקום שבו נפל נבנתה אנדרטה לזכרו ולזכר שני נופלים נוספים:  ו.

## קישורים חיצוניים
* 

## הערות שוליים

קטגוריה:חללי צה"ל במלחמת יום הכיפורים
קטגוריה:מעוטרי עיטור העוז במלחמת יום הכיפורים
קטגוריה:אישים הקבורים בבית הקברות הצבאי בראשון לציון
קטגוריה:חיילי חיל השריון במלחמת יום הכיפורים
קטגוריה:הסוללים: אישים
קטגוריה:ישראלים שנולדו ב-1954
קטגוריה:ישראלים שנפטרו ב-1973
קורט רידל

**קורט רידל** (בגרמנית: **Kurt Rydl**; נולד ב-8 באוקטובר 1947) הוא זמר אופרה אוסטרי, לרידל קול מסוג בס (basso profondo ).

## ביוגרפיה
רידל למד באקדמיה למוזיקה של וינה ובקונסרבטוריון של מוסקבה. הוא זכה בפרסים רבים במספר תחרויות. הוא אורח בפסטיבלים גדולים רבים, כולל בביירות, שווצינגן, זלצבורג, ברגנץ, פירנצה, ורונה, מינכן וגלינדבורן. רפרטואר האופרה שלו כולל יותר מ-80 תפקידים ביצירות גרמניות, איטלקיות, צרפתיות, רוסיות וצ'כיות, ובעיקר את תפקידו בקולוראטורה בס כאוסמין ב־Die Entführung aus dem Serail של מוצרט. רפרטואר הקונצרטים שלו נע בין מוצרט לפנדרצקי ובין בטהובן למאהלר.

הוא הופיע לראשונה ב-1976 באופרה הממלכתית של וינה בתור פרנדו (Il trovatore). משם הוא המשיך לשיר את קולין (לה בוהם), פימן (בוריס גודונוב), האינקוויזיטור הגדול (דון קרלו), קומנדטורה (דון ג'ובאני), אוסמין (החטיפה מההרמון), רוקו (פידליו), דלנד (ההולנדי, המעופף), רוג'ר (ירושלים), המלך הנרי (לוהנגרין), ריימונדו (לוצ'יה די למרמור, ז'רונטה (מנון לסקו), טלבוט (מרי סטיוארט, וייט פוגנר (מייסטרזינגר פון נירנברג), ברטולו (הספר מסביליה), ספראפוצ'יל (ריגולטו) פאסולט (זהב הריין), הנדינג (הוולקירות), סרסטרו (חליל הקסם) ועוד.

רידל למד בארצות הברית בחילופי סטודנטים ושולט באנגלית.

ב-1996 זכה בתואר Kammersänger האוסטרי, וב-1999 הפך לחבר כבוד באופרה הממלכתית של וינה. ריידל קיבל את צלב הכבוד האוסטרי למדע ואמנות, בשנת 2001.

בשנת 2016 הוענק לו ה-Grand Prix de la Culture בווינה לרגל יום השנה ה-40 שלו באופרה הממלכתית של וינה. 

## קישורים חיצוניים

* 

* , "O, wie will ich triumphieren"
* Recordings of rehearsals and productions with Kurt Rydl at the Salzburg Festival in the Online Archive of the Österreichischen Mediathek (registration required)

## הערות שוליים

קטגוריה:זמרי בס
קטגוריה:זמרי אופרה
קטגוריה:זמרי אופרה אוסטרים
קטגוריה:זמרים אוסטרים
זאב פרוידנטל

**זאב "לופטי" פרוידנטל** (1929 – 2017) היה חייל צה"ל, שעוטר בעיטור המופת בעקבות פעולתו במלחמת סיני.

## ביוגרפיה
זאב פרוידנטל נולד בעיר קאסל שבגרמניה בשנת 1929. ב-1935 עלה לארץ ישראל. התגייס לצה"ל במהלך מלחמת העצמאות. שירת במילואים עד לשנת 1977 והגיע לדרגת רב-סמל.

היה בעל עסק לממכר מיקסרים ומכונות לעיבוד מזון למוסדות. היה נשוי לטובה ואב לבת ולבן. בשנת 2016 יצא לאור ספר אודות חייו פרי עטה של אירה כהן.

נפטר בשנת 2017 והובא לקבורה בבית הקברות שיכון ותיקים בנתניה.

### במלחמת סיני
במהלך מלחמת סיני שירת פרוידנטל בחיל התותחנים. במהלך נסיעה בסיני התהפך הזחל"ם שבו נסע. אחד מנוסעי הזחל"ם נהרג ואחרים נפצעו. פרוידנטל וחייל נוסף נלכדו תחת הזחל"ם ההפוך. חבריו הצליחו לחלצו והוא ביחד עם חייל נוסף יצאו להזעיק עזרה לפצועים. פרוידנטל שבר צלעות בתאונה וסבל מכאבים. השניים צעדו במזג אוויר שרבי ובשטח קשה. מסעם נמשך שש וחצי שעות לאורך 40 קילומטר. במהלך המסע התעלף פרוידנטל, אבל למזלם מצאו הוא וחברו מים והמשיכו בדרכם, עד שהגיעו אל יחידת האם שלהם. בזכותם ניצלו חייו של הפצוע שנלכד תחת הזחל"ם ההפוך.

על פעולתו ניתן לפרוידנטל ציון לשבח, שהומר בשנת 1973 בעיטור המופת.

## קישורים חיצוניים
* 
* זאב פרוידנטל, באתר הגבורה
* זאב פרוידנטל, באתר אלבום המשפחות של מוזיאון ראשון-לציון
* זאב פרוידנטל, באתר בזיכרון

## הערות שוליים

קטגוריה:חיילי צה"ל במלחמת סיני
קטגוריה:מעוטרי עיטור המופת
קטגוריה:ישראלים ילידי גרמניה
קטגוריה:אנשי העלייה החמישית
קטגוריה:אישים הקבורים בנתניה
קטגוריה:ישראלים שנולדו ב-1929
קטגוריה:ישראלים שנפטרו ב-2017
רומן חברתי

**רומן חברתי**, הידוע גם כרומן הבעיה החברתית (או המחאה החברתית), הוא "יצירה בדיונית שבה בעיה חברתית רווחת, כגון מגדר, גזע או דעה קדומה מעמדית, מומחזת באמצעות השפעתה על דמויות הרומן". דוגמאות ספציפיות לבעיות חברתיות שמופיעות בעבודות כאלה כוללות עבדות, עוני, תנאי עבודה במפעלים ובמכרות, מצוקת עבודת ילדים, אלימות נגד נשים, פשיעה ומגפות עקב צפיפות ותברואה לקויה בערים.

קיימים מונחים אחרים לתיאור רומן חברתי כמו רומן תזה, רומן תעמולה, רומן תעשייתי, רומן מעמד הפועלים ורומן בעיה משמשים גם לתיאור סוג זה של רומן; התפתחות עדכנית בז'אנר זה היא רומן הבעיה למבוגרים צעירים. הוא מכונה גם הרומן הסוציולוגי. רומן המחאה החברתית הוא צורה של רומן חברתי אשר שם דגש על רעיון השינוי החברתי, בעוד הרומן הפרולטארי הוא צורה פוליטית של רומן המחאה החברתית אשר עשויה להדגיש את המהפכה. דוגמאות מוקדמות לרומנים חברתיים קיימות בבריטניה של המאה ה-18, נכתבו רומנים חברתיים ברחבי אירופה וארצות הברית.

רומנים חברתיים ידועים כוללים את עלובי החיים, אוהל הדוד תום, הרפתקאותיו של האקלברי פין, אוליבר טוויסט, הג'ונגל.

## הערות שוליים

*
חברתי
חברתי
המשחקים הפאראלימפיים לוס אנג'לס (2028)

בשנת 2028 יתקיימו בלוס אנג'לס שבארצות הברית המשחקים הפאראלימפיים ה-18. המשחקים צפויים להתקיים בין ה-15 באוגוסט עד ל-27 באוגוסט 2028. לוס אנכ'לס הוכרזה כמארחת המשחקים ב-13 בספטמבר 2017.

## המכרז

כחלק מהסכם בין הוועד הפאראלימפי הבין-לאומי לוועד האולימפי הבין-לאומי, העיר הזוכה במכרז לאירוח המשחקים האולימפיים תארח גם את המשחקים הפאראלימפיים באותה שנה.

לוס אנג'לס, פריז, המבורג, רומא ובודפשט היו חמש הערים שהתמודדו במכרז לאירוח המשחקים בשנת 2024 בראשיתו. ב-31 ביולי 2017 הכריז הוועד האולימפי הבין-לאומי כי לוס אנג'לס היא המועמדת היחידה לאירוח המשחקים בשנת 2028, ולכן פריז נבחרה כמארחת המשחקים בשנת 2024. שתי הההחלטות אושרו בוועידה של הוועד האולימפי הבין-לאומי ב-13 בספטמבר 2017.

## ראו גם
* אולימפיאדת לוס אנג'לס (2028)

## הערות שוליים

## קישורים חיצוניים
* 

קטגוריה:המשחקים הפאראלימפיים לוס אנג'לס (2028)
2028
קטגוריה:לוס אנג'לס: תחרויות ספורט
לוס אנג'לס (2028)
קטגוריה:2028 בספורט
אלתור בטיפול במוזיקה

**אלתור בטיפול במוזיקה** הוא גישה בתחום הטיפול במוזיקה, המדגישה יצירה ספונטנית של מוזיקה ככלי מרכזי בתהליך הטיפולי. טיפול זה מבוסס על אינטראקציה מוזיקלית פעילה בין המטפל למטופל, שבמהלכה יוצרים השניים מוזיקה בזמן אמת, ללא תכנון מוקדם. גישה זו שונה מצורות טיפול אחרות, המתמקדות בהאזנה למוזיקה קיימת או בלימוד נגינה.

## גישות
בתוך הטיפול המוזיקלי המאולתר קיימות כמה גישות מובחנות, שכל אחת מהן נשענת על מסגרת תאורטית שונה ומציעה טכניקות ייחודיות. שתי גישות מרכזיות הן טיפול מוזיקלי מאולתר אינטגרטיבי (IIMT) וטיפול מוזיקלי מאולתר אנליטי.

## טיפול מוזיקלי מאולתר אינטגרטיבי (IIMT)
בטיפול מוזיקלי מאולתר אינטגרטיבי המודל הטיפולי משלב את האלתור המוזיקלית כמרכיב עיקרי באינטראקציה הטיפולית בין המטפל למטופל. ייחודו של מודל זה טמון בשילוב של יצירה מוזיקלית ספונטנית עם דיון מעמיק על החוויות והתחושות שעולות במהלך האלתור. הגישה האינטגרטיבית נשענת על בסיס תאורטי רחב ומגוון, השואב מרעיונות פסיכואנליטיים בנוגע למשמעותה של המוזיקה, מגישות אלתוריות שהתפתחו בהקשר פסיכודינמי, ומעקרונות הפסיכותרפיה הפסיכודינמית. עם התפתחות הפסיכותרפיה האינטגרטיבית, שמה דגש על צרכיו המשתנים של המטופל, התעדכן מודל ה-IIMT כך שיכלול גם פסיכותרפיה תומכת, המשלבת תפיסות פסיכודינמיות, קוגניטיביות-התנהגותיות ובין-אישיות, וכן עקרונות מתוך טיפול מוזיקלי ממוקד משאבים, המגדיר מחדש את מהות הקשר הטיפולי. הליבה של IIMT היא האימפרוביזציה הקלינית, המהווה צורת ביטוי ואינטראקציה לא מילולית, המאפשרת לעולמות פנימיים מופשטים ולא מעוצבים לעלות לפני השטח, לעיתים קרובות מלווים בתכנים רגשיים. האימפרוביזציה המוזיקלית יכולה לעורר רגשות, זיכרונות רגשיים, דימויים, מטפורות ואסוציאציות, אשר לאחר מכן ניתנים לעיבוד מילולי. למעשה, האימפרוביזציה המוזיקלית משמשת כבסיס חווייתי ליצירת משמעות. יתרון משמעותי של IIMT הוא התאמתו למגוון רחב של מטופלים, ללא צורך בידע או ניסיון מוזיקלי קודם, ואף במקרים בהם יכולת הביטוי המילולי מוגבלת. כל מבוגר בעל יכולות קוגניטיביות תקינות וחשיבה מופשטת יכול לקשר בין תכנים נפשיים סמליים וחווייתיים לבין הביטוי המוזיקלי שלו באימפרוביזציה קלינית, ולעבד ולפרש חוויות אלו בהקשר של מצב חייו הנוכחי.

## הערות שוליים

קטגוריה:טיפול באמצעות אמנויות
קטגוריה:אלתור (מוזיקה)
התיכון הדרוזי למדעים ומנהיגות - דרכא

**התיכון הדרוזי למדעים ולמנהיגות דרכא – ירכא** הוא בית ספר תיכון על-יסודי מוביל הפועל ביישוב הדרוזי מועצה מקומית ירכא שבגליל המערבי. בית הספר מיועד לתלמידים דרוזים מצטיינים מכל רחבי הצפון, והוא מתמקצע בהוראת מקצועות המדעים המדויקים, הטכנולוגיה והמנהיגות. בית הספר פועל בהשתתפות רשת החינוך "דרכא" ונחשב לאחד ממוסדות החינוך הבולטים במגזר הדרוזי בישראל.

## היסטוריה
הקמת התיכון הדרוזי למדעים ומנהיגות - דרכא החלה בראשית שנות ה-2000, ביוזמה משותפת של משרד החינוך ובכירים בעדה הדרוזית, במטרה לטפח מסגרת חינוכית לבני נוער מצטיינים מהעדה. התחיל דרכו פעל בית הספר במתכונת ניסיונית, והתמודד עם אתגרים פדגוגיים וניהוליים. בשנת 2011 עבר לניהול רשת דרכא, כחלק ממגמה להעצמת בתי ספר בפריפריה החברתית-גאוגרפית.

התיכון הדרוזי למדעים ומנהיגות - דרכא קולט תלמידים דרוזים מרחבי הגליל, לרבות מהיישובים חורפיש, יאנוח-ג'ת, ג'וליס, בית ג'ן ופקיעין. הקבלה מבוססת על קריטריונים של הישגים לימודיים ויכולת אישית, תוך שאיפה ליצירת סביבה חינוכית שוויונית ומקדמת.

ב-2019 זכה בית הספר בתואר "התיכון המצטיין בישראל", בפעם הרביעית ברציפות. זאת כאשר, הגיע ל-100% זכאות לבגרות בקרב תלמידיו; למקום הראשון בשיעור התלמידים שמחזיקים בתעודת בגרות מצטיינת; ולמקום הראשון בשיעור התלמידים בעלי מתמטיקה ברמה של חמש יחידות.

ב-2022 בית ספר דורג במקום ראשון בישראל בשיעור הזכאות לבגרות חמש יחידות מתמטיקה וחמש יחידות אנגלית. בית הספר דורג גם במקום השני במדינה בזכאות לבגרות מצטיינת ובמקום הרביעי הכללי בזכאות לבגרות כללית.

## הערות שוליים

קטגוריה:בתי ספר על יסודיים רשת דרכא
קטגוריה:בתי ספר תיכוניים בישראל
קטגוריה:העדה הדרוזית בישראל
קטגוריה:ירכא
המשחקים הפאראלימפיים בריזבן (2032)

בשנת 2032 יתקיימו בבריזבן שבאוסטרליה המשחקים הפאראלימפיים ה-19. המשחקים צפויים להתקיים בין ה-24 באוגוסט עד ל-27 באוגוסט 5 בספטמבר 2032. בריזבן הוכרזה כמארחת המשחקים ב-21 ביוני 2021.

## המכרז

כחלק מהסכם בין הוועד הפאראלימפי הבין-לאומי לוועד האולימפי הבין-לאומי, העיר הזוכה במכרז לאירוח המשחקים האולימפיים תארח גם את המשחקים הפאראלימפיים באותה שנה.

בריזבן נבחרה כמארחת של המשחקים בשנת 2032 בוועידה של הוועד האולימפי הבין-לאומי שנערכה בטוקיו שביפן ב-21 ביוני 2021.

## ראו גם
* אולימפיאדת בריזבן (2032)

## קישורים חיצוניים
* 

## הערות שוליים

קטגוריה:המשחקים הפאראלימפיים בריזבן (2032)
2032
קטגוריה:בריזבן
בריזבן (2032)
קטגוריה:2032 בספורט
בית ספר לגלדיאטורים

**בית ספר לגלדיאטורים** (בספרדית: **Academia de Gladiadores**, באנגלית: **Gladiator Academy**) היא סדרת טלוויזיה מונפשת לילדים שנוצרה על ידי קלאודיו בירן בויד, שיצר גם את הסדרה "טובטוב הגמד". הסדרה כוונה לילדים בגילאי 6 עד 10 (ובמקרים רבים, גם בגיל 11) ושודרה לראשונה בטלוויזיה Telecinco בשנת 2002. זו הייתה הפקה משותפת בין טלסינקו לחברת BRB Internacional של בויד.

הסדרה הפכה לזמינה באתר MiteleKids של Mediaset ספרד בשנת 2013. בצפון אמריקה, הסדרה נוספה לשירות הצפייה לפי דרישה של Toon Goggles לילדים. מבחינה בינלאומית, הסדרה נבחרה על ידי MVS Comunicaciones באמריקה הלטינית, Mediatrade באיטליה, נגה תקשורת בישראל ו-Turkish Media Corporation בטורקיה. בישראל, הסדרה שודרה בערוץ הילדים בתרגום עברי ברצועת השידור "טלמאניה".

## עלילה
חבורה של ארבעה גלדיאטורים צעירים חיים באי הים תיכוני קורנוקופיה, בשיא האימפריה הרומית. הם עובדים בקולוסיאום של האי ומגנים על האי מפני נבלים שונים.

## דמויות
* **פראקאס** (קרלוס פסקואל (ספרדית), דן קסטלנטה (אנגלית)): מנהיגה האתלטי והיפה תואר של קבוצת הגלדיאטורים, הוא יהיר ואובססיבי למראהו.
* **ארנה** (כריסטינה פיגראס (ספרדית), זואי דשנל (אנגלית)): גלדיאטורית חזקה וזריזה עם שיער אדום, היא אינטליגנטית אך פזיזה למדי.
* **רמפוס** (קרלוס פסקואל (ספרדית), ביל פאגרבאקי (אנגלית)): גלדיאטור גדול ונחמד מאוד עם הכוח להרים סלעים ביד אחת בלבד, אך אינו מהיר מחשבה במיוחד.
* **הוקוס** (אוריול רוקה (ספרדית), כריס טאקר (אנגלית)): החבר הכי נמוך בקבוצה עם כישרון להעלות רעיונות טובים והוא מאוד הגיוני.
* **סינוס** (כריסטינה פיגראס (ספרדית), פילס סמפלר (אנגלית)): ילד בן שמונה השולט בקורנוקופיה, הוא אחראי מאוד לגילו.

## קישורים חיצוניים

## הערות שוליים

קטגוריה:סדרות הנפשה ספרדיות
קטגוריה:ערוץ הילדים: תוכניות רכש
יאנג מין-הייוק

**יאנג מין-הייוק** (בקוריאנית: **양민혁**; נולד ב-16 באפריל 2006 בקוואנגג'ו שבקיונגי, קוריאה הדרומית) הוא כדורגלן דרום קוריאני המשחק בעמדת קשר הכנף בקבוצת קובנטרי סיטי מהפוטבול ליג צ'מפיונשיפ, בהשאלה מטוטנהאם הוטספר, ובנבחרת קוריאה הדרומית.

## קריירת מועדונים
יאנג גדל במחלקת הנוער של גאנגוון, ובעונת  שיחק בקבוצה הבוגרת של המועדון במסגרת ליגת הכדורגל של קוריאה הדרומית. הוא ערך 38 הופעות ליגה בעונה זו, בהן הבקיע 14 שערים.

ב-28 ביולי 2024 חתם יאנג על חוזה לשש שנים בטוטנהאם הוטספר החל מינואר 2025. ב-29 בינואר 2025 הושאל לקווינס פארק ריינג'רס מהפוטבול ליג צ'מפיונשיפ. ב-1 בפברואר ערך את הופעת הבכורה שלו במועדון, בהפסד 1–2 למילוול במסגרת המחזור ה-30 בליגה לעונת 2024/2025. ב-29 במרץ הבקיע את שער הבכורה שלו במועדון, בהפסד 1–3 לסטוק סיטי במסגרת המחזור ה-39 בליגה.

ב-8 באוגוסט 2025 הושאל לפורטסמות'. ב-6 בינואר 2026 הושאל לקובנטרי סיטי.

## קריירה בין-לאומית
ב-25 במרץ 2025 ערך יאנג את הופעת הבכורה שלו בנבחרת קוריאה הדרומית, בתיקו 1-1 נגד נבחרת ירדן במסגרת מוקדמות מונדיאל 2026.

## קישורים חיצוניים

## הערות שוליים

קטגוריה:כדורגלנים דרום קוריאנים
קטגוריה:קשרי כדורגל דרום קוריאנים
קטגוריה:כדורגלני טוטנהאם הוטספר
קטגוריה:כדורגלני קווינס פארק ריינג'רס
קטגוריה:כדורגלני נבחרת קוריאה הדרומית
קטגוריה:כדורגלני פורטסמות'
קטגוריה:כדורגלני קובנטרי סיטי
קטגוריה:דרום קוריאנים שנולדו ב-2006
סאלם סאלח בן בריכ

**סאלם סאלח סאלם בן בריכ** (בערבית: **سالم صالح سالم بن بريك**, בתעתיק מדויק: **סאלם צאלח סאלם בן בריכ**; נולד ב-3 באפריל 1965) הוא פוליטיקאי תימני שכיהן כראש ממשלת תימן מ-3 במאי 2025 עד 15 בינואר 2026. כיהן גם כשר האוצר של תימן.

## קריירה פוליטית
בין 19 בספטמבר 2019 ל-26 בדצמבר 2020 כיהן כשר האוצר של תימן בממשלתו של מעין עבד אל-מלכ סעיד.

ב-3 במאי 2025 מונה לראש ממשלת תימן, לאחר התפטרותו של אחמד עוואד בן מובארכ. ב-15 בינואר 2026 התפטר והוחלף על-ידי שאאע א-זנדאני.

## הערות שוליים

קטגוריה:ראשי ממשלת תימן
קטגוריה:שרי אוצר
קטגוריה:שרי ממשלת תימן
קטגוריה:תימנים שנולדו ב-1965
פסגת ברוד

**פסגת בּרוֹד** (ב: **ཕ༹ལ་ཆན་གངས་རི་།,** בסינית מסורתית: 布洛阿特峰, באורדו: **بروڈ پیک**) היא אחת הפסגות בגובה שמונת אלפים, הממוקמת ברכס קרקוראם המשתרע בפרובינציית גילגיט-בלטיסטן בפקיסטן ומחוז שינג'יאנג בסין. הפסגה מגיעה לגובה 8,047 מטרים מעל פני הים והיא הפסגה ה-12 בגובהה בעולם.

העלייה הראשונה להר זה הייתה ביוני 1957, על ידי ארבעה מטפסי הרים מאוסטריה.

## גאוגרפיה
פסגת ברוד היא חלק מרכס  הממוקם בהרי קרקוראם, על גבול פקיסטן וסין, כ-8 קילומטרים מ-K2 – ההר השני בגובהו בעולם.

## אטימולוגיה
שם הפסגה ניתן לה ב-1892 על ידי החוקר הבריטי Martin Conway. השם מתאר את מאפייניה הפיזיים של הפסגה, המשתרעת על פני יותר מ-1.5 קילומטרים מ-1.5 קילומטרים ומכאן שמה: "פסגה רחבה" ("Broad Peak"), שם שהוא "שאל" מהפסגה הרחבה, Breithorn, בשווייץ .

## טיפוסים לפסגה
הטיפוס הראשון לפסגת ברוד הושלם בין ה-8 ל-9 ביוני 1957 על ידי ארבעה מטפסי הרים אוסטרים, ללא הסתייעות בחמצן, וללא תמיכה לוגיסטית, כולל סבלים.

ביולי 2007, צוות טיפוס הרים אוסטרי טיפס על פסגת ברוד וחילץ את גופתו של מטפס שמת בהר שנה קודם לכן, בגובה של מעל 8,000 מטרים.

בשנת 2008, הגיעה מטפסת ההרים הצרפתייה , לבדה, אל פסגת ברוד, לאחר 16 ימי טיפוס, ללא סיוע של חמצן.

בקיץ 2012, חמישה מטפסים סלובנים טיפסו על פסגת ההר ללא חמצן וללא סבלים. הם הקימו מסלול בשלג העמוק ממחנה 4 לפסגה, ששימש שבעה מטפסים נוספים ממשלחות אחרות. כולם התכנסו בפסגה ב-31 ביולי 2012.

ב-5 במרץ 2013, ארבעה מטפסי הרים פולנים עלו לראשונה על פסגת ההר בחורף, ללא חמצן. במהלך הירידה, שניים מהם לא הגיעו למחנה 4 בגובה 7,400 מ') והוכרזו מתים.

ביולי 2013, קבוצה של חמישה מטפסים איראנים ניסתה לטפס דרך מסלול חדש מהצד הדרום-מערבי. שלושה מהם עלו בהצלחה, אך במהלך הירידה הם אבדו והוכרזו כמתים.

ב-23 ביולי 2016, ריחף הצרפתי Antoine Girard עם מצנח רחיפה מעל פסגת ברוד. הייתה זו הפעם הראשונה שמצנח רחיפה טס מעל פסגה בגובה 8,000 מטר.

ב-14 ביולי 2019, Shehroze Kashif, פקיסטני בן 17, היה למטפס הצעיר ביותר שהגיע אי פעם לפסגה זו.

## קישורים חיצוניים

* מסע הריחוף ב-2016 (מאמר וצילומים באנגלית).
* סרטון ממסע הריחוף ב-2016.

## הערות שוליים

קטגוריה:פסגות 8,000 המטרים
קטגוריה:סין: הרים
ג'וואד נאג'י

**ג'וואד נאג'י עוואד חרזאללה** (בערבית: **جواد ناجي عوض حرز الله**, תעתיק מדי: "ג'ואד נאג'י עוץ' חרז אללה"; נולד ב-11 ביולי 1950) הוא כלכלן פלסטיני שכיהן כשר הכלכלה הלאומית בממשלת פיאד השלישית, בממשלת חמדאללה הראשונה ובממשלת חמדאללה השנייה.

## ביוגרפיה
ג'וואד נולד ב-1950 ביעבד. הוא השלים לימודי תואר ראשון ושני בכלכלה מ, אוקראינה בשנת 1974 ומאוחר יותר קיבל את הדוקטורט שלו בכלכלה מהאקדמיה ללימודי כלכלה של בוקרשט בשנת 1980.

בשנת 2006 כיהן כסגן יו"ר רשות שוק ההון, סגן יו"ר מועצת המנהלים של הקרן העירונית להלוואות ופיתוח, סגן נגיד הבנק הערבי לפיתוח כלכלי באפריקה, וכן נציג הרשות הפלסטינית בוועדה המנהלית של קרנות אל-אקצא ואל-קודס, ונציג לבעלי מניות בתאגיד הערבי לערבות השקעות.

ב-27 בדצמבר 1994 מונה לכהן כעוזר תת-שר ב. ב-6 במרץ 2005 מונה לתפקיד תת-שר הכלכלה הלאומית של הרשות הפלסטינית. ב-27 בספטמבר 2005 מונה לתפקיד מנכ"ל הרשות הלאומית לקרנות ורשויות פיננסיות ופיתוח ערביות ואסלאמיות. ב-15 במרץ 2008 הועבר מתפקידו כתת-שר הכלכלה הלאומית הפלסטיני ומונה לכהן כיועץ ראש הממשלה לקרנות וגופים ערביים ואסלאמיים לכספים ולפיתוח בדרגת שר.

ב-16 במאי 2012 מונה כשר הכלכלה הלאומית הפלסטיני בממשלה ה-14 של הרשות הפלסטינית בראשות סלאם פיאד. ב-4 בדצמבר 2012 מונה כיו"ר מועצת המנהלים של המכון הפלסטיני לתקנים ומטרולוגיה. ב-6 ביוני 2013 מונה להמשיך בתפקידו כשר במשרד הכלכלה גם בממשלות החמש עשרה והשש עשרה בראשות ראמי חמדאללה.

בתחילת כהונתו נקלע לתקרית בה נטען כי מלוויו הכו אדם שהתעמת אתו בדיון פומבי. במהלך כהונתו האשים את ישראל בכישלון הכלכלה הפלסטינית ואמר כי "הכיבוש הישראלי מונע מאיתנו לאפשר לנו להצליח בתוכניות ובתוכניות הכלכליות שלנו, ולהביא לפיתוח כלכלי אמיתי התורם להתמודדות עם שיעורי האבטלה והעוני". בנוסף טען כי על הרשות לנתק את קשריה המסחריים עם ישראל בסיוען של מדינות ערב.

## הערות שוליים

קטגוריה:שרי הכלכלה של הרשות הפלסטינית
קטגוריה:פוליטיקאים פלסטינים
קטגוריה:כלכלנים פלסטינים
קטגוריה:בוגרי אוניברסיטאות ומכללות באוקראינה
קטגוריה:בוגרי אוניברסיטאות ומכללות ברומניה
קטגוריה:פלסטינים שנולדו ב-1950
נחל רשאש

**נחל רשאש** (בערבית: **وادي رشاش**. בתעתיק לעברית: ואדי רשאש או **ואדי א-רשש**) הוא נחל אכזב הזורם בין מזרח הרי בנימין לנחל פצאל בדרום בקעת הירדן. בעינות פצאל הנחל נשפך לנחל פצאל. אורכו הכולל של הנחל כ-18 ק"מ.

## תוואי הנחל
יובלו של הנחל, ואדי א-דיבע מתחיל סמוך לכביש אלון, בין קידה למלאכי השלום ולכפר אל-מוע'ייר, משם זורם היובל במגמת צפון מזרח, עד לחיבורו עם מוצא נחל רשאש סמוך לח'ירבת אל-מרג'ים, דרומית לכפר דומא, שם נובע עין רשאש.

בהמשך הנחל ממשיך מזרחה מספר קילומטרים עד עיינות פצאל, שם הנחל נשפך אל לנחל פצאל שעובר בתוך היישוב פצאל ומשם ממשיך אל נהר הירדן.

בימי שיטפונות תוואי הנחל יוצר מפל שיורד מעל מערה שהשוהים בתוכה יכולים לצפות בזרימת מי הנחל הנופלים מעליהם.

כק"מ דרומית לעיינות פצאל נמצאת חוות רשאש.

## קישורים חיצוניים
* 

## הערות שוליים

קטגוריה:בקעת הירדן: נחלים
דני פינו

**דניאל גונזאלו פינו** (באנגלית: **Daniel Gonzalo Pino**; נולד ב-15 באפריל 1974) הוא שחקן אמריקאי שכיכב בתפקיד הבלש סקוטי ואלנס בסדרה "פשע מן העבר" של רשת CBS בין השנים 2003 ל-2010, ובתפקיד הבלש ניק אמרו ממשטרת העיר ניו יורק בדרמת הפשע ארוכת השנים של NBC, "חוק וסדר: מדור מיוחד" בין השנים 2011 ל-2015. בשנת 2002 הופיע בתיאטראות וסט אנד במחזה "Up for Grabs with Madonna". במאי 2003, פינו גילם את דסי ארנז בסדרה מיוחדת של CBS על חייה של לוסיל בול, "לוסי". הוא גילם את מנהיג קרטל הסמים מיגל גאלינדו בסדרה "כנופיית המאיה" ב-FX, ואת סוכן ה-FBI ג'ון בישופ בדרמת הפשע הפרוצדורלית "Gone".

## ראשית חייו
פינו, שנקרא על שם סבו, פדרו גונזאלו דה ארמאס, נולד במיאמי, פלורידה, להורים קובנים. הוא למד בחטיבת הביניים רוקוויי וסיים את לימודיו בתיכון מיאמי קורל פארק בשנת 1992, ואת לימודיו באוניברסיטת פלורידה הבין-לאומית בשנת 1996. הוא גם למד בתוכנית המשחק לתארים מתקדמים בבית הספר לאמנויות על שם טיש באוניברסיטת ניו יורק, וסיים את לימודיו בשנת 2000.

## קריירה
[ממוזער|250x250 פיקסלים| פינו ו[מרישקה הרגיטאי מצלמים את "חוק וסדר: מדור מיוחד"]]
פינו ידוע בזכות הופעתו כברון הסמים המקסיקני ארמדילו קינטרו בסדרה "המגן" של FX. הוא הופיע גם בסרטים "קובה סיפור אהבה" (2005) ו"פליקה" (2006), בהם כיכב טים מקגרו, וכיכב בסדרה המצליחה של רשת CBS "פשע מן העבר" בתפקיד הבלש סקוטי ואלנס. בשנת 2011, הצטרף פינו לצוות השחקנים של "חוק וסדר: מדור מיוחד" לעונתה ה-13, יחד עם קלי גידיש, במקביל לעזיבתו של כריסטופר מלוני.בתוכנית פינו גילם את הבלש ניק אמרו ממשטרת ניו יורק, בלש שעובר מיחידת הסמים ליחידה לקורבנות מיוחדים.

בשנת 2016, הוא גילם את אלכס ורגאס בסדרה "סקנדל" ואת הסנאטור הדמוקרטי לוק הילי בסדרה "חסרי מוח".

בשנת 2017 הצטרף לצוות השחקנים של סדרת דרמת הפשע הפרוצדורלית "Gone", בתור סוכן ה-FBI ג'ון בישופ, לצד כריס נות' ולבן רמבין. הוא מככב בסדרת הספין-אוף של "ילדי האנרכיה" "", בתור מנהיג הקרטל מיגל גאלינדו.

באוגוסט 2020, הוא הצטרף לצוות השחקנים של הסרט "אוון הנסן היקר" של סטיבן צ'בוסקי שהיה עיבוד למחזמר מברודוויי "אוון הנסן היקר" בתור לארי מרפי, תפקיד שעוצב מחדש עבור הסרט מ"אבא" ל"אב חורג", כאשר שם הדמות שונה ללארי מורה.

## חיים אישיים
פינו ואשתו, לילי, נישאו ב-15 בפברואר 2002. יש להם שני בנים, לוקה דניאל, יליד 15 בפברואר 2006, וג'וליאן פרנקו, יליד 5 ביוני 2007.

## פילמוגרפיה
[ממוזער| פינו בטקס [פרסי אימג'ן 2014 עם אשתו לילי]]

### קולנוע

### טלוויזיה

## פרסים ומועמדויות

## קישורים חיצוניים

## הערות שוליים
קטגוריה:שחקנים אמריקאים
קטגוריה:בוגרי אוניברסיטת פלורידה הבין-לאומית
קטגוריה:בוגרי בית הספר לאמנויות על שם טיש באוניברסיטת ניו יורק
קטגוריה:אמריקאים שנולדו ב-1974
פרסי סטלייט ה-29

טקס **פרסי סטלייט ה-29**, שנערך על ידי האקדמיה הבינלאומית לעיתונות, התקיים ב-26 בינואר 2025, והעניק פרסים למצטיינים בקולנוע ובטלוויזיה לשנת 2024.

## זוכים ומועמדים
המועמדים לפרס הוכרזו ב-16 בדצמבר 2024.

הזוכים מופיעים בטקסט **מודגש**.

### סרטים

### טלוויזיה

## הערות שוליים

קטגוריה:פרסי סטלייט
סטלייט
שלום קינן

**שלום קינן** הוא שחקן ישראלי.

## ביוגרפיה
קינן הוא בוגר בית הספר לאמנות הבמה בית צבי ברמת גן. קינן יצא להשתלמות בסטודיו בהדרכת לי סטרסברג בניו יורק.קינן הוא המייסד והמנהל של תיאטרון האימפרוביזציה הראשון של דרום אפריקה.

ב-1975 שיחק בסדרת הטלוויזיה "גם אנו שופטים" ששודרה בטלוויזיה החינוכית שיחק את יוסי.

ב-1977 שיחק בסרט "רשות נחיתה" גילם את ראובן. באותה השנה גם שיחק בסרט "מבצע יונתן" בתפקיד אברהם בן דוד. בנוסף באותה השנה גם הופיע בסדרת הטלוויזיה "הילדים משכונת חיים" ושנתיים לאחר מכאן ב-1979 הופיע בסדרת ההמשך תוכנית המשך של "הילדים משכונת חיים" שנקראת "מסיפורי השכונה". באותה השנה גם הופיע בסרט "נציב המלח".

ב-1985 הופיע בסדרת הטלוויזיה האמריקאית "Dirk Hoffman" בתפקיד לואיג’י. הופיע בסדרת הטלוויזיה האמריקאית "Westgate III".

ב-1987 הופיע בסרט האמריקאי "Code Name Vengeance" בתפקיד מלך.

ב-1988 שיחק בסרט האמריקאי "Scavengers" גילם את מר יודלמן.

ב-1989 שיחק בסרט האמריקאי "The Tattoo Chase" שיחק בתפקיד קפטן בצבא.

ב-1991 השתתף בסרט האמריקאי "Pursuit" גילם את אבי.

ב-1993 שיחק בסרט האמריקאי "Cyborg Cop" שיחק את סטיב. באותה השנה גם הופיע בסרט "Deadly Heroes" בתפקיד רופא יווני.

ב-1995 הופיע בסרט התיעודי "קהילת קדושים".

ב-2004 הופיע במספר פרקים בודדים בסדרת הדרמה "המשאית" ששודרה בערוץ 2, שיחק בתפקיד מאיר אלגרבלי אח של אברהם אלגרבלי (זאב רווח).

ב-2019 שיחק בסרט האמריקאי "Thalma Bine" שיחק את נחום.

קינן שיחק בהצגות: "המרקט" (ביוהנסבורג), "יום אחד לפני" (בתיאטרון הבימה), "אידיוט" (בתיאטרון החאן), "אוכלים" (בתיאטרון החאן), ו"קדימה בית"ר".

## קישורים חיצוניים

## הערות שוליים

קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:בוגרי בית צבי
קטגוריה:ישראלים שנולדו במאה ה-20
מוחמד אל-אע'א

**מוחמד רמדאן מוחמד אל-אע'א** (בערבית: **محمد الآغا**; נולד ב-17 באוקטובר 1959) הוא פוליטיקאי ומדען סביבה פלסטיני שכיהן כשר החקלאות בממשלת הנייה הראשונה ובממשלת הנייה השנייה ב-27 במרץ 2006 – 14 ביוני 2007, והמשיך לכהן בתפקיד זה בממשל חמאס ברצועת עזה עד ספטמבר 2012.

## ביוגרפיה
מוחמד נולד באוקטובר 1959 והוא מתגורר בח'אן יונס, שם גם נולד וגדל. הוא השלים לימודי תואר ראשון במדעים באוניברסיטת קהיר ב-1982, תואר שני במדעים באוניברסיטת ירדן בעמאן ב-1986, ותואר דוקטור לפילוסופיה במדעים באוניברסיטת מנצ'סטר, בריטניה ב-1995. בשנת 2005 התמנה לפרופסור באוניברסיטה האסלאמית בעזה ופרסם כשלושים מאמרי מחקר בתחום מדעי הסביבה בכתבי עת מדעיים בינלאומיים. הוא עבד כפרופסור אורח באוניברסיטאות בינלאומיות רבות באירופה ובארצות הברית, כולל אוניברסיטת מנצ'סטר ב-1995, אוניברסיטת ברמן בגרמניה ב-1999 ואוניברסיטת וירג'יניה בארצות הברית ב-2000.
ד"ר אל-אר'א זכה במספר פרסים ערביים, הבולט שבהם הוא פרס המלך חוסיין לסטודנטים מצטיינים בירדן בשנת 1986, ופרס המחקר המצטיין מאוניברסיטת מנצ'סטר בבריטניה בשנת 1992.

ב-27 במרץ 2006, עם הקמת ממשלת הנייה הראשונה קיבל את תיק החקלאות והמשיך להחזיק בתיק זה גם בממשלת הנייה השנייה. אחרי התפרקות הממשלה, נותר בתפקידו כשר החקלאות מטעם ארגון הטרור חמאס בממשל של רצועת עזה עד לשנת 2012.

הוא האשים את ישראל במצב החקלאות הפלסטינית וטען כי "החקלאות הפלסטינית היא אחת המדינות המושפעות ביותר בעולם הערבי והאירופי מפרקטיקות הכיבוש הישראלי. המגזר החקלאי בפלסטין עובר התעללות לעיני העולם כולו, באמצעות הרס ודחפורים של אדמות ומתקנים חקלאיים, הרחבת התנחלויות, בניית חומת האפרטהייד, שריפת חוות ויבולים, עקירת עצים, פגיעה בחקלאים והריגתם באדמותיהם ומניעת עיבודם".

## הערות שוליים

קטגוריה:שרי ממשלת הרשות הפלסטינית
קטגוריה:פוליטיקאים פלסטינים
קטגוריה:מומחים לאיכות הסביבה
קטגוריה:מדענים פלסטינים
קטגוריה:בוגרי אוניברסיטת קהיר
קטגוריה:בעלי תואר דוקטור מאוניברסיטת מנצ'סטר
קטגוריה:בוגרי אוניברסיטת ירדן
קטגוריה:סגל האוניברסיטה האסלאמית בעזה
קטגוריה:פלסטינים שנולדו ב-1959
מאהר גנאים

**מאהר מוחמד ראתב גנאים** (בערבית: **ماهر غنيم**; נולד ב-15 באוגוסט 1960) הוא מהנדס פלסטיני שכיהן כשר העבודות הציבוריות והשיכון בממשלת פיאד השלישית, בממשלת חמדאללה הראשונה ובממשלת חמדאללה השנייה.

## ביוגרפיה
מאהר נולד באוגוסט 1960 בירושלים לאביו, מוחמד גנאים, פוליטיקאי בכיר בפת"ח, מאנשיו הקרובים של יאסר ערפאת שגם ליווה אותו ללבנון ולתוניסיה. משפחתו של גנאים נחשבת בכיר במיוחד ברשות הפלסטינית, ומלבד אביו גם אחיו  כיהן בשורה של תפקידים בממשלת הרשות הפלסטינית והוא מכהן כיום כשגריר של הרשות בסעודיה.

הוא למד הנדסה, ובמאי 2012 נכנס לתפקידו כשר העבודות הציבוריות והשיכון בממשלת הרשות הפלסטינית בראשות סלאם פיאד, ונותר בתפקיד זה גם בשתי ממשלותיו הראשונות של ראמי חמדאללה, עד חודש יוני 2014.

## הערות שוליים

קטגוריה:שרי השיכון של הרשות הפלסטינית
קטגוריה:פוליטיקאים פלסטינים
קטגוריה:פלסטינים שנולדו ב-1960
אגנס מבורבון

**אנגס דה דמפייר** (בצרפתית: **Agnès de Dampierre**; 1237 – 7 בספטמבר 1288) הייתה גבירת בורבון ויורשת כל נחלות בורבון. היא בתם של ארשמבו התשיעי מבורבון ויולנד הראשונה, רוזנת נבר.

היא נישאה לז'אן מבורגון (1231–1268), בנו של אוג הרביעי, דוכס בורגון. בתם, ביאטריס מבורגון, גבירת בורבון, נישאה בשנת 1272 לרובר, רוזן קלרמון, ובנם הבכור לואי הראשון, דוכס בורבון נודע בכינויו "הצלוע" והיה לראשון דוכסי בורבון.

## ראו גם
*בית בורבון

## מקורות
*
*
*

## קישורים חיצוניים

## הערות שוליים

קטגוריה:בית בורבון
קטגוריה:ילידי 1237
קטגוריה:נפטרים ב-1288
ביאטריס מבורגון

**ביאטריס מבורגון** (1257 – 1 באוקטובר 1310) הייתה גבירת בורבון משנת 1288 ועד מותה ב־1310, ודרך אמה, ירשה את כל נחלות בורבון.

היא הייתה בתם של ז'אן מבורגון (1231–1268), בנו של אוג הרביעי, דוכס בורגון, ושל אגנס דה דמפייר, גבירת בורבון. בשנת 1272 נישאה ביאטריס לרובר, רוזן קלרמון. בנם הבכור לואי הראשון, דוכס בורבון, שנודע בכינוי "הצלוע" (*le Boiteux*), היה לדוכס הראשון לבית בורבון.

## צאצאים
ביאטריס ורובר הביאו לעולם את הילדים הבאים:

* לואי הראשון, "הצלוע" (1279–1342), דוכס בורבון הראשון
* בלאנש (1281–1304), נישאה בשנת 1303 בפריז לרובר השביעי, רוזן אוורן ובולון, וסבתא לז'אן הראשונה, רוזנת אוורן
* ז'אן משארולה (1283–1322), ברון שארולה; נשא לאישה את ז'אן מארז'י סביב 1309, ונולדו להם צאצאים
* מרי (1285–1372, פריז), פריורית מנזר סן-לואי דה פואסי
* פייר (1287 – אחרי 1330), ארכידיאקון בפריז
* מרגריט (1289–1309, פריז), נישאה תחילה ב־1305 לריימון ברנגר מאדראה (שנפטר ב־1307), ולאחר מכן ב־1308 לז'אן הראשון, מרקיז נאמור

## מראה חיצוני
ההיסטוריונים אוטונה ואצ'רבו מורנה, בכתיבתם על פרידריך הראשון, תיארו את ביאטריס כך: "בעלת גובה בינוני, שערה זהוב, פניה מהיפות ביותר..."

## קישורים חיצוניים

## הערות שוליים

קטגוריה:בית בורבון
קטגוריה:ילידי 1257
קטגוריה:נפטרים ב-1310
עאהד בסיסו

**עאהד פאיק עאטף בסיסו** (בערבית **عاهد فايق عاطف بسيسو**; נולד ב-2 בפברואר 1955), המכונה גם **אבו פאיק** (בערבית: **أبو فايق**), הוא אדריכל פלסטיני, המכהן מאז מרץ 2024 כשר העבודות הציבוריות והשיכון בממשלת מוסטפא.

## ביוגרפיה
בסיסו נולד ברצועת עזה בשנת 1955 בתקופת הממשל המצרי ברצועה. אחיו הוא עאטף בסיסו, שעמד בראש שירות המודיעין הצבאי של אש"ף וחוסל על ידי המוסד למודיעין ולתפקידים מיוחדים ב ב-1992.

בסיסו למד אדריכלות באוניברסיטת קהיר וקיבל ממנה תואר ראשון. הוא היה חבר במועצת המנהלים של , התאגיד הבנקאי הפלסטיני, אגודת הידידות היוונית-פלסטינית, חברת עמאר, חברת ההנדסה לבטון וחומרי בניין, חברת מסדר וחבר האספה הכללית של קרן ההשקעות הפלסטינית. בנוסף להיותו יו"ר אגודת אנשי העסקים הפלסטינים בנפת עזה, יו"ר מועצת הדיור הפלסטינית בעזה ויו"ר מועצת המנהלים של הקרן הפלסטינית לפיתוח. מאוחר יותר הוא ייסד ועמד בראש משרד הייעוץ להנדסת בית. הוא חבר בוועדת פרס יאסר ערפאת המוענק על ידי .

ב-7 בפברואר 2018 מונה לחבר בחבר הנאמנים של האוניברסיטה הפתוחה אל-קודס.

ב-28 במרץ 2024 אישר נשיא הרשות הפלסטינית מחמוד עבאס את הרכב השרים של הממשלה ה-19 בראשות מוחמד מוסטפא. ב־31 במרץ 2024 הושבע בסיסו לתפקיד שר העבודות הציבוריות והשיכון באל-בירה.

## קישורים חיצוניים

## הערות שוליים

קטגוריה:שרי השיכון של הרשות הפלסטינית
קטגוריה:פוליטיקאים פלסטינים
קטגוריה:בוגרי אוניברסיטת קהיר
קטגוריה:אדריכלים פלסטינים
קטגוריה:פלסטינים שנולדו ב-1955
ג'ורג' השלישי על פי סר ג'ושוע ריינולדס

[230px|ממוזער|ימין|[המלכה שארלוט על פי ג'ושוע ריינולדס]]
**ג'ורג' השלישי על פי סר ג'ושוע ריינולדס**, (באנגלית: **After Sir Joshua Reynolds (1723-92) George III (1738-1820) c.1779-1820**) הוא ציור שנוצר בין השנים 1779–1820. הוא העתק של דיוקן מלא גוף של המלך הבריטי ג'ורג' השלישי, אשר בוצע על פי יצירתו המקורית של סר ג'ושוע ריינולדס. המונח "על פי" (after) מציין ביצוע של יצירה בעקבות דגם קיים של אמן אחר. ריינולדס יצר את הדיוקן המקורי כחלק מזוג דיוקנאות רשמיים של המלך והמלכה, שנועדו לתצוגה בתערוכה הראשונה של האקדמיה המלכותית בבית סומרסט בלונדון בשנת 1780. הדיוקנאות המקוריים מצויים עד היום באקדמיה המלכותית.

בגרסה זו של הציור נראה המלך ג'ורג' השלישי יושב על כס ההכתרה, לבוש בגלימות ההכתרה הרשמית ואוחז בשרביט בידו הימנית. כתר אדוארד הקדוש מונח על כרית משמאלו. הסצנה מגלמת את הסמכות וההדר המלכותיים, ומשקפת את השפה החזותית הרווחת בהצגת שליטים באמנות הבריטית של המאה ה-18.

הציור שייך לזוג העתקים (OM 1036–7, 407380–1) של הדיוקנאות המקוריים, אשר יוחסו בעבר לצייר תומאס לורנס. עם זאת, איכות הביצוע אינה תומכת בייחוס חד-משמעי זה.

## מקור והיסטוריית בעלות
היצירה תועדה לראשונה באוסף ארמון בקינגהאם בשנת 1877, וכיום היא חלק מהאוסף המלכותי הבריטי.

## הערות שוליים

קטגוריה:דיוקנאות גברים
קטגוריה:ג'ורג' השלישי בציורים
קטגוריה:ציורים באוסף המלכותי של הממלכה המאוחדת
קטגוריה:דיוקנאות של משפחת המלוכה הבריטית
קטגוריה:ציורים מהמאה ה-18
קטגוריה:ג'ושוע ריינולדס: ציורים
Foetus

**Foetus** הוא פרויקט סולו מוזיקלי של המוזיקאי האוסטרלי ג'ים ת'רלוול. הפרויקט פעל תחת שמות רבים שכולם כללו בתוכם את המילה "Foetus", "חברי" ההרכב הם למעשה שמות בדויים של ת'רלוול עצמו. אף שת'רלוול משתף פעולה לעיתים עם אמנים אחרים, הוא אינו רואה בהם חברי ההרכב.

בשנת 1981, לאחר פירוק הלהקה PragVEC, הקים ת'רלוול את פרויקט הסולו שלו תחת השם "Foetus Under Glass". לאחר האלבום Thaw, חדל ת'רלוול מהחלפת השמות, ומאז נקרא הפרויקט פשוט Foetus.

בנובמבר 1983, הוא יצא לסיבוב הופעות יחד עם מרק אלמונד, ניק קייב ו-לידיה לאנץ'. ת'רלוול השתתף גם בהקלטות באלבומים של הלהקות The The, Einstürzende Neubauten, Nurse with Wound ואן הוגן.

באוקטובר 1985 יצא האלבום Nail, שהפך לפופולרי ביותר של Foetus. האלבום *Gash* משנת 1995 סימן את ההכרה של מבקרי מוזיקה בתרומתו של Foetus להתפתחות המוזיקה התעשייתית. מאז יצאו תחת השם Foetus שמונה אלבומים נוספים.

## דיסקוגרפיה

## נושאים רעיוניים
כל שמות האלבומים המלאים של Foetus הם מילים בנות ארבע אותיות והברה אחת, לעיתים עם משמעויות כפולות.

האלבומים הראשונים של Foetue אופיינו בצבעים של שחור-לבן, עם תוספת אדום ב-Deaf, ותוספת צהוב ב-Nail. צבע מלא הופיע לראשונה ב-Gash. החל מ-Flow חזרו האלבומים המרכזיים לעיצוב בשחור/לבן/אדום, אם כי יציאות אחרות המשיכו בצבע מלא.

## קישורים חיצוניים
* 
* 

## הערות שוליים

קטגוריה:מוזיקאים אוסטרלים
המנהל לחקירת מעשי פשע מאורגן וטרוריזם (רומניה)

**המנהל לחקירת מעשי פשע מאורגן וטרוריזם** (ברומנית: **Direcția de Investigare a Infracțiunilor de Criminalitate Organizată și Terorism** או בקיצור **DIICOT**) ברומניה הוא מנהל במסגרת המיניסטריון הציבורי של רומניה, שהוקם על בסיס חוק 508/2004, מיועד להביא לפירוק הקבוצות העברייניות העוסקות בפשע מקומי או בינלאומי, בתוך רומניה.

על פי הפקודה לשעת חירום מספר 78 משנת 2016, המנהלת מבצעת העמדה לדין פלילי אך ורק בגין העבירות הבאות:

* סחר בבני אדם
* סחר בקטינים
* חשיפת מידע סודי
* פורנוגרפיית ילדים
* פשעים נגד הביטחון הלאומי של רומניה
* כל עבירות הסחר בסמים
* העבירות הקבועות בחוק מס. 111/1996 על התנהלות בטוחה, רגולציה, אישור ובקרה של פעילויות גרעיניות.

## קישורים חיצוניים
* LEGE nr. 508 din 17 noiembrie 2004 (*actualizată*) 
* Direcția de Investigare a Infracțiunilor de Criminalitate Organizată și Terorism 

קטגוריה:רומניה: חוק ומשפט
קטגוריה:פשע מאורגן
קטגוריה:לחימה בטרור
המלכה שארלוט על פי ג'ושוע ריינולדס

[230px|ממוזער|ימין|[ג'ורג' השלישי על פי סר ג'ושוע ריינולדס, הדיוקן הזוגי]]
**המלכה שארלוט על פי סר ג'ושוע ריינולדס** הוא העתק של דיוקן רשמי של המלכה שארלוט, רעייתו של המלך ג'ורג' השלישי, אשר נוצר על פי יצירה מקורית מאת סר ג'ושוע ריינולדס. ריינולדס צייר זוג דיוקנאות באורך מלא של המלך והמלכה בעת ישיבתם על כס המלכות, לצורך הצגתם בתערוכה הראשונה של האקדמיה המלכותית לאמנויות (RA), שהתקיימה בבית סאמרסט בשנת 1780. הדיוקנאות המקוריים מצויים עדיין באקדמיה המלכותית.

הציור הנוכחי הוא אחד מתוך זוג העתקים, שיוחסו בעבר לצייר תומאס לורנס. עם זאת, איכות הביצוע אינה נראית מספקת כדי להצדיק את הייחוס לו.

בציור נראית המלכה יושבת על בימה מתחת לחופה, כמעט בפרופיל שמאל, כאשר ראשה מופנה בשלושה רבעים שמאלה. היא לובשת גלימות הכתרה המלכותיות, עם כתר קטן בשערה. שערה מעוטר בפנינים, ורצועת פנינים ארוכה משתלשלת מכתפה השמאלית ונחה על ברכיה. על צווארה היא עונדת מחרוזת קולר משובצת יהלומים ואבני ספיר.

## מקור והיסטוריית בעלות
הציור נרשם לראשונה באוסף המלכותי במהלך שלטונו של המלך אדוארד השביעי, וכיום הוא חלק מהאוסף המלכותי הבריטי.

## הערות שוליים

קטגוריה:דיוקנאות נשים
קטגוריה:דיוקנאות של משפחת המלוכה הבריטית
קטגוריה:שארלוט ממקלנבורג-שטרליץ בתרבות
קטגוריה:ציורים באוסף המלכותי של הממלכה המאוחדת
קטגוריה:ציורים מהמאה ה-18
קטגוריה:ג'ושוע ריינולדס: ציורים
ארשמבו התשיעי מבורבון

**ארשמבו התשיעי מבורבון** (בצרפתית: **Archambaud IX de Bourbon**; נפטר ב־15 בינואר 1249), שכונה "הצעיר" (*Le Jeune*), היה שליט (סיר) של בורבון באזור אוורן שבצרפת.

הוא היה בנו של ארשמבו השמיני מבורבון. הוא נישא ליולנד הראשונה, רוזנת נבר. לשניים נולדו:

מתילדה השנייה, רוזנת נבר (נפטרה ב־1262)

אגנס דה דמפייר, גבירת בורבון (1237 – 7 בספטמבר 1288); נישאה לז'אן מבורגון, רוזן שארולה, בנו של אוג הרביעי, דוכס בורגון.

ארשמבו מת בקפריסין ב־15 בינואר 1249 בדרכו למצרים לתמוך במסע הצלב השביעי.

## מקורות
*
*
*
*
## קישורים חיצוניים

קטגוריה:נפטרים ב-1249

## הערות שוליים
בזק (נחלת מנשה)

שמאל|ממוזער|200px|נחלות שבטי ישראל
**בזק** היא עיר מקראית בנחלת מנשה בחלק שבעבר הירדן המערבי. העיר נזכרת בספר שמואל בקשר למלחמת שאול ונחש העמוני. העיר מזוהה כיום באזור חִ'רבת אִבּזיק שבצפון מזרח השומרון. ליד האתר זורם נחל בזק, המשמר את שם העיר המקראית.

## הסיפור המקראי
על פי המסופר בספר שמואל, בזק שכנה בין יבש גלעד לבין גבעת שאול. בשלהי תקופת השופטים, הגיע מנהיג עמוני בשם נחש העמוני עם גייסותיו בסמוך ליבש הגלעד במטרה לכובשם ולשעבדם; ובמשא ומתן עמו נענו יושבי יבש הגלעד בלשון אלימה. בעקבות זאת, פנו ראשי יבש הגלעד לעזרה דחופה משבטי ישראל. שאול נקרא ממלאכתו כרועה צאן ובקר, תוך שהוא נעזר בגיבויו וברכתו של שמואל הנביא, הצליח לגייס ללכד את לוחמי השבטים השונים, שנקראו "עם", למערכה צבאית שבה נהדפו נחש העמוני וגייסותיו; לקראת המערכה נפקדו הגייסות הישראלים בבזק:

שני אתרים סמוכים בשם בזק, אשר ניצבו בדרך מהעיר שכם אל בית שאן, הוזכרו אצל אוסביוס. במאה ה-20 זוהתה בזק, על פי אוסביוס, בחִ'רבת אִבּזיק.

## ראו גם

* נחל בזק
* הר בזק
* בזק (נחלת יהודה)

## לקריאה נוספת
* אילן זהרוני, "ויפקדם בבזק..." : ניצחון שאול על העמונים ביבש גלעד לאור בחינת נופי האירוע, **שומרון ובנימין**, ב, תשנ"א-1991, עמ' 206–213

## קישורים חיצוניים

קטגוריה:כנען
קטגוריה:אתרי המקרא
קטגוריה:השומרון
ג'ורג' השלישי, המלכה שארלוט וששת ילדיהם הבכורים

**ג'ורג' השלישי, המלכה שארלוט וששת ילדיהם הבכורים** (באנגלית: **George III, Queen Charlotte and their six eldest children**) הוא ציור שמן על בד מאת האמן יוהאן זופאני, שנוצר בשנת 1770. הציור מתאר את ג'ורג' השלישי, מלך בריטניה, רעייתו שארלוט, וששת ילדיהם הבכורים, והוא נחשב לדיוקן משפחתי ייצוגי בעל אופי ציבורי, בניגוד לציורי הפנים הקודמים של זופאני אשר התמקדו בילדי המלוכה.

היצירה צוירה בלונדון והוצגה באקדמיה המלכותית מיד לאחר השלמתה. הציור הועתק באותו זמן על ידי החרט ריצ'רד ארלום  ופורסם ב-29 באוקטובר 1770. נראה כי הרכב הקומפוזיציה שאף להמשיך מסורת של פורטרטים קבוצתיים שורשיים, כפי שניסה לעשות ויליאם הוגארת בציורו הבלתי מוצלח של משפחת ג'ורג' השני.

בציור, המלך ג'ורג' מוצג במרכז הקומפוזיציה, בין הנסיכים – ג'ורג', פרדריק, ויליאם ואדוארד – הניצבים לצידו הימני, הנסיכים מוצבים בצידו הימני של המלך, על רקע פסל גן המתאר את הרקולס כשהוא מכניע את יריבו בקרב – דימוי סמלי שמרמז על תכונות של גבורה, שליטה עצמית וניצחון, אשר נחשבו לערכים חינוכיים ראויים לבני משפחת המלוכה. המלכה שארלוט עומדת לצידו השמאלי, יחד עם שתי הבנות, שארלוט ואוגוסטה, מול סמלי הריבונות – הכתר, הגלובוס והשרביט – ומול עמודים ווילון, כפי שמקובל בפורטרטים רשמיים. אלמנטים לא פורמליים שנראים בסקיצה המוקדמת הוצנעו בגרסה הסופית: התינוקות, שהיו עירומים למחצה, הולבשו, והילדים מביעים עניין רב יותר באמן מאשר במשחקים.
[250px|ממוזער|ימין|[ג'ורג' וילרס הדוכס השני מבקינגהאם ולורד פרנסיס וילרס: ההרכב והלבוש בציור מבוססים על סגנונו של אנתוני ואן דייק, ובפרט על "לבוש ואן דייק" שהיה נפוץ בפורטרטים רשמיים. הנסיכים ג'ורג' ופרדריק צוירו בהשראת פורטרטים של ג'ורג' ויליירס, הדוכס השני מבקינגהאם, ואחיו לורד פרנסיס ויליירס (בתמונה), אך מוצגים כאן באחווה רגשית ובנעימות ילדותית, בהתאם לרוח התרבותית של המאה ה־18, ששמה דגש על רגש, חמלה ואנושיות.]]
הציור שואב השראה ברורה מהפורטרטים של אנתוני ואן דייק, הן בלבוש התקופתי – "לבוש ואן דייק" שהיה אופנתי באירועים פורמליים – והן בסגנון הקומפוזיציה. הנסיכים ג'ורג' ופרדריק צוירו בהשראת פורטרטים של ג'ורג' ויליירס, הדוכס השני מבקינגהאם , ואחיו לורד פרנסיס ויליירס, אף הם באוסף המלכותי, אך מוצגים כילדים מלאי רגש, בהתאם לרוח תקופת הרגשנות.

## היסטוריית בעלות
הציור הוזמן ככל הנראה על ידי המלך ג'ורג' השלישי או המלכה שארלוט, והוא נרשם בשנת 1805 כחלק מתכולת חדרה של הנסיכה אמיליה בארמון קיו.

## הערות שוליים

קטגוריה:ג'ורג' השלישי בציורים
קטגוריה:שארלוט ממקלנבורג-שטרליץ בתרבות
קטגוריה:דיוקנאות של משפחת המלוכה הבריטית
קטגוריה:ציורים באוסף המלכותי של הממלכה המאוחדת
קטגוריה:יוהאן זופאני: ציורים
קטגוריה:ציורי היסטוריה
קורדל טינץ'

**קורדל טינץ**' (באנגלית: **Cordell Tinch**; נולד ב-13 ביולי 2000) הוא אתלט אמריקאי אלוף העולם (טוקיו 2025) בריצת 110 מטר משוכות. בעל שיא אישי של 12.87 שניות (מאי 2025) המדרג אותו רביעי בכל הזמנים.

## ביוגרפיה
טינץ' גדל בגרין ביי שבוויסקונסין, בנם של אליזבת סימונס וטיילר טינץ'. בנעוריו הצטיין במגוון מקצועות האתלטיקה בהם קפיצה לרוחק, קפיצה לגובה וריצת 110 מטר משוכות וכן בפוטבול וכדורסל. הוא החל ללמוד באוניברסיטת מינסוטה בזכות מלגת פוטבול ואתלטיקה קלה, אך לאחר זמן קצר החליט להתמקד באתלטיקה ועבר לאוניברסיטת קנזס. בשל קשיים אקדמיים עזב את האוניברסיטה, ולמד סמסטר בקולג' קהילתי בקנזס בטרם חזר לגרין ביי. 

לאחר שנתיים בהן לא עסק בספורט באופן מאורגן נרשם לאוניברסיטת המדינה פיטסבורג. הוא זכה במאי 2022 באליפות המכללות דרג שני בריצת 60 מטר משוכות ובקפיצה לגובה. באליפות העולם באתלטיקה 2023 סיים עשירי בחצי גמר ריצת 110 מטר משוכות בתוצאה של 13.31 שניות. 

ב-2025 זכה בתחרות ליגת היהלום בשיאמן בתוצאה של 13.06 שניות ובתחרות ליגת היהלום בשאנגחאי בשיא אישי של 12.87 שניות, תוצאה המדרגת אותו רביעי בכל הזמנים יחד עם דיירון רובלס.

באליפות העולם שנערכה בטוקיו זכה במדליית זהב בתוצאה של 12.99 שניות.

## שיאים אישיים
### אצטדיון
*ריצת 110 מטר משוכות: 12.87 שניות (מאי 2025)
### אולם
*ריצת 60 מטר משוכות: 7.43 שניות (פברואר 2025)

## קישורים חיצוניים

*קורדל טינץ' באתר אוניברסיטת המדינה פיטסבורג
*Cordell Tinch, out of track for three years, returned to become the world’s fastest hurdler, אתר NBC ספורטס

קטגוריה:אמריקאים ילידי ויסקונסין
קטגוריה:רצי משוכות אמריקאים
קטגוריה:אלופי עולם באתלטיקה
קטגוריה:ויסקונסין: אתלטים
קטגוריה:אמריקאים שנולדו ב-2000
ברוס גוארס

**ברוס גוארס** (באנגלית: **Bruce Gowers** נולד ב-21 בדצמבר 1940 - 15 בינואר 2023) היה במאי ומפיק טלוויזיה בריטי, הידוע בעיקר בזכות עבודתו על הפקות מוזיקה חיה ואירועים גדולים.

## ביוגרפיה
גאוורס נולד בווסט קילברייד, איירשייר, סקוטלנד, ב־21 בדצמבר 1940. הוא החל את דרכו המקצועית בממלכה המאוחדת, וביסס את שמו הבינלאומי כאשר ביים את קליפ הווידאו לשיר "Bohemian Rhapsody" של להקת קווין — יצירה פורצת דרך שהביאה לו הכרה עולמית והובילה למעברו לארצות הברית בסוף שנות השבעים של המאה ה־20.

מהלך הקריירה של גאוורס כלל קרדיטים רבים, ביניהם בימוי תוכנית הכישרונות "אמריקן איידול" בין השנים 2001–2010, אותה ליווה מיום עלייתה לאוויר. כמו כן, היה אחראי לבימוי טקסי פרסים מרכזיים כגון פרס אמי, פרסי הווידאו קליפים של MTV, פרסי המוזיקה של בילבורד ופרס המוזיקה האמריקאית. בנוסף, ביים מופעים ואירועים מיוחדים בהם לייב ארת', לייב 8, וקונצרט ההכתרה של הנשיא ביל קלינטון באנדרטת לינקולן. הוא גם ביים מופעים מוזיקליים עבור מייקל ג'קסון ולהקת הג'קסונים, הרולינג סטונס, ריי צ'ארלס, פול מקרטני, רוד סטיוארט ובריטני ספירס.

גאוורס הלך לעולמו מסיבוך של זיהום נשימתי חד בסנטה מוניקה, קליפורניה, ב־15 בינואר 2023, והוא בן 82 במותו.

## קישורים חיצוניים
* 

## הערות שוליים

קטגוריה:זוכי פרס גראמי
קטגוריה:במאי וידאו קליפים בריטים
קטגוריה:בריטים שנולדו ב-1940
קטגוריה:בריטים שנפטרו ב-2023
בקעת פצאל

[ממוזער|כפריים ליד אמת המים הזורמת מ[עינות פצאל|עיינות פצאל לבקעת פצאל.]]
**בקעת פצאל** היא חלק מבקעת הירדן, בין בקעת צרתן לבקעת עוג'א הכלולה בבקעת יריחו. בבקעה נמצאים היישובים הישראלים פצאל, תומר וגלגל, והיישוב הפלסטיני פסאיל.

במרכזה של הבקעה זורם נחל רשאש, שמתמזג אל נחל פצאל ליד עיינות פצאל, ממערב למושב פצאל.

## היסטוריה
בקעת פצאל הייתה מיושבת עוד בתקופה הכלקוליתית. בשלהי תקופת בית שני, הקים הורדוס בבקעה את היישוב פצאליס על שם אחיו פצאל, שרידי היישוב נמצאים בין היישובים הישראלים פצאל ותומר שהוקמו במאה ה-20, ובקרבת הכפר פסאיל המשמר את שם היישוב הקדום.

הורדוס הקים מערכת אמות מים על צלע ההר, אשר העבירה את המים ממעיינות פצאל אל פצאליס שבבקעה. ביציאה מואדי פצאל הוקמה בריכת אגירת מים המתוארכת לפחות לתקופת בית אומיה, ויש המתארכים אותה לתקופת הורדוס, שכן בתחתית קיר התמך של הבריכה נמצאו אבנים הרודיניות.

## קישורים חיצוניים

## הערות שוליים

קטגוריה:בקעת הירדן
פצאל
קטגוריה:פצאל